Abdullah av Saudi-Arabia

Abdullah bin Abdul Aziz al-Saud (arabisk: عبد الله بن عبد العزيز آل سعود, født 1. august 1924 i Riyadh i Saudi-Arabia, død 23. januar 2015 samme sted) var Saudi-Arabias konge fra 2005 til sin død.  Han var, som de saudiske konger før ham, også vokter av de begge viktigste hellige muslimske steder i Mekka og Medina.FAZ: „Treffen in schwieriger Zeit“, 6. November 2007 Han ble etterfulgt av sin halvbror Salman.

 Liv og virke 
 Bakgrunn og ungdom 
Han var den trettende av Ibn Sauds minst 45 sønner.«Obituary: King Abdullah», BBC News, 23. januar 2015. Lest 24. januar 2015. Abdullahs mor var Ibn Sauds åttende hustru, prinsesse Fahda bint Asi Al Shuraim av stammen sjammar.

Abdullah ble oppfostret ved «prinseskolen» ved det saudiske hoff. En fase av oppdragelsen var å leve sammen med landets beduiner.

 Frem til tronfølgen 
Han var først kjent som kronprins Abdullah. Under sin halvbror kong Fahd bin Abdul Aziz' regentskap var Abdullah statsminister og øverstkommanderende for nasjonalgarden. I november 1995 ble Fahd rammet av et alvorlig slag som gjorde det umulig for ham å makte alle sine oppgaver. Abdullah fungerte deretter som kronprinsregent og var de facto landets politiske leder. I hans regentperiode ble det gjennomført kommunevalg, de første valgene i Saudi-Arabia overhodet, riktignok uten at kandidatene kunne gruppere seg i politiske partier.

 Konge 
Han overtok tronen den 1. august 2005 etter kong Fahds død. I desember 2005 la han ned grunnsteinen til King Abdullah Economic City (دينة الملك عبدالله اللإقتصادي), en ny by som var tenkt som en mønsterby i landet på mange områder.

I november 2007 ble den første saudiarabiske konge som møtte en pave, Benedikt XVI. Temaer var blant annet den interreligiøse dialog og forholdene for det meget betydelige antall kristne fremmedarbeidere i kongedømmet.

Kongen opprettholdt tette bånd til USA og Storbritannia og kjøpte militærutstyr fra de to land for milliarder av dollar. US confirms $60bn Saudi arms deal Al Jazeera 20 October 2010 I januar 2008 besøkte den amerikanske president George W. Bush Saudi-Arabia og møtte kong Abdullah. De drøftet blant annet atomstriden med Iran og oljeprisen. Bush oppfordret kongen til å øke oljeproduksjonen slik at dermed oljeprisen kunne synke.

I august 2010 bestemte han ved dekret at bare offisielt godkjente lærde tilknyttet Rådet for de høyeste religionslærde fra da av var tillatt å utstede fatwaer. Lignende dekreter var blitt gitt siden 2005, men uten særlig oppfølging og dermed gjennomslagskraft. Individuelle fatwaer vedrørende personlige forhold var unntatt fra det kongelige dekretets innstramming. Dekretet instruerte også stormuftien til å identifisere passende rettslærde. 

Etter emir Saqr bin Muhammad al-Qasimis død i 2010 (Ras al-Khaimah) var han verdens eldste regjerende monark. I 2011 kunngjorde han at kvinner ville kunne stemme og bli valgt i kommunevalgene som skulle finne sted i 2015. Han kunngjorde også at kvinner skulle få bli medtatt i den ikke-valgte saudiske shura (en rådgivende forsamling på nasjonalt nivå).Alsharif, Asma, "Saudi king gives women right to vote-UPDATE 2" , Reuters, 25. september 2011. Lest 25. september 2011. En reform som han faktisk rakk å gjennomføre før sin død, var at kvinner fikk være med og konkurrere i de olympiske leker.Saudi Arabia profile BBC

Abdullah var en forsiktig moderniserer av sitt land. Til forskjell fra sin halvbror Fahd var Abdullahs utenrikspolitiske hovedinteresse på forholdet til den nære arabiske omverden. Han klarte å få de palestinske ledere for Fatah og Hamas, som var sterke motstandere, til å komme til den hellige by Mekka og der den 8. februar 2007 inngå en fredsavtale seg i mellom. Men enigheten var - viste det seg - ikke sterk nok til varig å bilegge de interne stridigheter mellom palestinerne.

Abdullah beholdt status quo under de uroligheter som oppstod i kongedømmet i samband med den arabiske våren. Saudi Arabia: Fundamental change?   Al Jazeera 19. oktober 2010 I november 2013 påstod en rapport fra BBC at Saudi-Arabia kunne, om landet ønsket, få kjernevåpen fra Pakistan.Saudi nuclear weapons 'on order' from Pakistan BBC

Etter at den han hadde utpekt til sin fremtidige etterfølger døde før ham, sammenkalte han i oktober 2011 for første gang i kongedømmets historie et råd som fikk oppnevne ny arving, nemlig Nayef bin Abd al 'Aziz Al Sa'ud. Bare åtte måneder etter utnevnelsen døde imidlertid også prins Nayef, og rådet måtte utnevne en ny arving til tronen: Salman bin Abd al-Aziz Al Sa'ud.

Ifølge magasinet Forbes var Abdullah i 2008 den tredje rikeste monark i verden, med en forvaltningskapital på ca. 21 milliarder dollar.

Abd Allah hadde 25 barn.

 Utmerkelser 
Abdullah mottok et stort antall utmerkelser fra utenlandske etater og organisasjoner. I 2007 mottok han Den hvite ørns orden fra Polens president.Lista osób odznaczonych przez Lecha Kaczyńskiego , oversikt over ordensutnevnelser til Den hvite ørns orden i Lech Kaczyńskis presidentperiode.

 Referanser 

 Eksterne lenker 

 Tanz der Schwerter - Portrait über Abdullah ibn Abd al-Aziz auf der Homepage des Orient-Fachmagazins zenith

Kategori:Saudiarabiske konger
Kategori:Saudiarabere
Kategori:Huset Saud
Kategori:Personer fra Riyadh
Kategori:Den hvite ørns orden